
RAPORT  COMUN

asupra Cererii de reexaminare a Legii privind respingerea Ordonanţei de urgenţă a Guvernului nr. 79/2010 pentru modificarea unor acte normative din domeniul cercetării, ca urmare a Deciziei Curţii Constituţionale nr. 1596/2011, publicată în Monitorul Oficial al României, Partea I, nr. 924 din 27 decembrie 2011
(PL.x 608/2010/2013)

1. În conformitate cu prevederile art.134 alin. (1) din Regulamentul Camerei Deputaţilor, republicat, cu modificările şi completările ulterioare, Comisia pentru învăţământ, ştiinţă, tineret şi sport şi Comisia juridică, de disciplină şi imunităţi au fost sesizate spre dezbatere, în fond, cu Cererea de reexaminare a Legii privind respingerea Ordonanţei de urgenţă a Guvernului nr. 79/2010 pentru modificarea unor acte normative din domeniul cercetării, ca urmare a Deciziei Curţii Constituţionale nr. 1596/2011, publicată în Monitorul Oficial al României, Partea I, nr. 924 din 27 decembrie 2011, trimisă cu adresa nr. PLx. 608 din 27 mai 2013.

Pentru întocmirea raportului, Comisiile au analizat Decizia Curţii Constituţionale nr. 1596/2011, publicată în Monitorul Oficial al României, Partea I, nr. 924 din 27 decembrie 2011 şi Punctul de vedere al Guvernului nr. 3669/DRP/09.05.2013, în care este specificat faptul că Guvernul  României nu susţine aprobarea Ordonanţei de urgenţă a Guvernului nr. 79/2010 pentru modificarea unor acte normative din domeniul cercetării. 

Legea are ca obiect de reglementare abrogarea şi modificarea unor acte normative, în scopul evitării blocării funcţionării unităţilor şi instituţiilor din sistemul naţional de cercetare-dezvoltare.

2. În funcţie de obiectul şi conţinutul său, Legea face parte din categoria legilor ordinare, potrivit prevederilor art. 73 din Constituţia României, republicată.

3. Potrivit prevederilor art. 75 alin.(1) din Constituţia României, republicată, şi ale art.92 alin. (9) pct.2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este  Cameră decizională.

Senatul, în calitate de primă Cameră sesizată, a adoptat Cererea de reexaminare a Legii privind respingerea Ordonanţei de urgenţă a Guvernului nr. 79/2010 pentru modificarea unor acte normative din domeniul cercetării şi a respins Ordonanţa de urgenţă a Guvernului nr. 79/2010 pentru modificarea unor acte normative din domeniul cercetării.
4. În temeiul dispoziţiilor art. 146 lit. a) din Constituţia României, republicată, şi ale art. 15 din Legea nr. 47/1992 privind organizarea şi funcţionarea Curţii Constituţionale, la data de 28 noiembrie 2011, Preşedintele României a sesizat Curtea Constituţională asupra neconstituţionalităţii Legii privind respingerea Ordonanţei de urgenţă a Guvernului nr. 79/2010 pentru modificarea unor acte normative din domeniul cercetării. 
Curtea Constituţională, examinând punctele de vedere ale Preşedintelui Senatului şi Guvernului, raportul întocmit de judecătorul-raportor şi dispoziţiile legii criticate,  acceptă obiecţiunile de neconstituţionalitate şi declară Legea în ansamblul său ca fiind neconstituţională.

5. În conformitate cu prevederile art.61 şi 63 din Regulamentul Camerei Deputaţilor, republicat, cu modificările şi completările ulterioare, Comisiile au dezbătut Legea în şedinţe separate.
Membrii Comisiei juridice, de disciplină şi imunităţi au examinat Cererea de reexaminare a Legii privind respingerea Ordonanţei de urgenţă a Guvernului nr. 79/2010 pentru modificarea unor acte normative din domeniul cercetării în şedinţa din 10 iunie 2013. 

La şedinţă au fost prezenţi 16 deputaţi din numărul total de 26 de membri ai Comisiei juridice, de disciplină şi imunităţi. 
În urma dezbaterilor, membrii Comisiei au hotărât, cu unanimitatea voturilor celor prezenţi, să propună Plenului Camerei Deputaţilor adoptarea Cererii de reexaminare a Legii privind respingerea Ordonanţei de urgenţă a Guvernului nr. 79/2010 pentru modificarea unor acte normative din domeniul cercetării şi respingerea Ordonanţa de urgenţă a Guvernului nr. 79/2010 pentru modificarea unor acte normative din domeniul cercetării.

Comisia pentru învăţământ, ştiinţă, tineret şi sport a dezbătut proiectul de Lege în şedinţa din data de 11 iunie 2013.


La lucrări au fost prezenţi 18 deputaţi din totalul de 29 membri ai Comisiei. 


La dezbaterea Legii a participat, în calitate de invitat, domnul Andrei Gheorghe Kiraly - secretar de stat în cadrul Ministerul Educaţiei Naţionale. 
În urma dezbaterilor, membrii Comisiei au hotărât, cu 17 voturi pentru şi 1 abţinere, să propună Plenului Camerei Deputaţilor adoptarea Cererii de reexaminare a Legii privind respingerea Ordonanţei de urgenţă a Guvernului nr. 79/2010 pentru modificarea unor acte normative din domeniul cercetării şi respingerea Ordonanţa de urgenţă a Guvernului nr. 79/2010 pentru modificarea unor acte normative din domeniul cercetării.

6. Având în vedere cele prezentate mai sus, Comisia pentru învăţământ, ştiinţă, tineret şi sport şi Comisia juridică, de disciplină şi imunităţi propun Plenului Camerei Deputaţilor adoptarea Cererii de reexaminare a Legii privind respingerea Ordonanţei de urgenţă a Guvernului nr. 79/2010 pentru modificarea unor acte normative din domeniul cercetării şi respingerea Ordonanţa de urgenţă a Guvernului nr. 79/2010 pentru modificarea unor acte normative din domeniul cercetării.

     PREŞEDINTE

              Angel TÎLVĂR                                                          Bogdan Liviu CIUCĂ

    SECRETAR





      SECRETAR

           Victor CRISTEA




 Cătălin-Theodor NICOLESCU

             Consilier parlamentar





Consilier parlamentar

              Ioana Florina Mînzu 


                                         Rodica Penescu

